[{"text_idx": "#000001", "text": "Kiel vi jam scias, la 75-a Internacia Junulara Kongreso de TEJO okazos de la 28-a de julio g\u0302is la 4-a de au\u0306gusto 2019 en Liptovsky\u0301 Hra\u0301dok, Slovakio. La Loka Kongresa Komitato invitas c\u0302iujn, kiuj deziras kontribui al g\u0302ia programo, sendi siajn proponojn"}, {"text_idx": "#000002", "text": "La c\u0302i-jara c\u0302eftemo estas \u201cKontrau\u0306 Antau\u0306jug\u0302oj\u201d, kaj enkondukon al g\u0302i vi povas legi en la dedic\u0302ita pag\u0302o de nia retejo. Aparte bonvenas kontribuoj, kiuj esploras la temon el psikologia, sociologia, literatura au\u0306 alia faka vidpunkto, sed ankau\u0306 el personaj flankoj."}, {"text_idx": "#000003", "text": "Kompreneble, vi rajtas proponi ankau\u0306 prelegojn au\u0306 aliajn aktivaj\u0302ojn, kiuj ne rilatas al la c\u0302eftemo. Ni deziras vian helpon organizi ric\u0302an kaj buntan programon!"}, {"text_idx": "#000004", "text": "Jen nur kelkaj ekzemploj de programeroj, kiujn ni serc\u0302as:"}, {"text_idx": "#000005", "text": "Dancaj au\u0306 sportaj kursojManlaboraj au\u0306 artaj metiejojSciencaj au\u0306 fakaj prelegojKapabligaj trejnadojPrezento de kuriozaj\u0302oj pri lingvoj, landoj, au\u0306 aliaj temojLudojDiskutrondoj"}, {"text_idx": "#000006", "text": "Ne hezitu proponi viajn ideojn, plenigante tiun c\u0302i formularon. La limdato por sendi proponojn estas la 15-a de majo. Post la limdato ni povos akcepti kontribuojn nur en eksceptaj okazoj, lau\u0306 specifa interkonsento"}, {"text_idx": "#000007", "text": "Ni s\u0302atus ke, pretigante vian proponon, vi konsideru ankau\u0306 la aspekton de alirebleco. En la formularo vi trovos kelkajn demandojn rilatajn al g\u0302i. Aldone, vi povas legi en nia retejo kelkajn gvidliniojn pri kiel igi vian programeron pli alirebla. Se vi mem havas apartan bezonon, au\u0306 deziras kroman helpon por okazigi vian programeron, bv. aldoni komenton en la lasta parto."}, {"text_idx": "#000008", "text": "Demandojn pri tiu c\u0302i alvoko kaj pri la programo vi povas adresi al ."}]